
**Arddulliau**

Mae’r iconau ‘**Arddull/Style’** ar y rhuban ‘**Cartref/Home’**.

Mae’r rhan fwyaf o ddogfennau’n cynnwys gwahanol fathau o destun, megis teitlau neu benawdau. Mae llawer o bobl yn defnyddio dulliau fformatio megis ‘**Trwm/Bold’** enu ‘*Italig/Italics’*  i wneud i benawdau edrych yn wahanol i brif gorff y testun. Er bod hyn yn creu dogfen sydd â’i phenawdau wedi eu diffinio’n glir, nid yw’n creu dogfen sydd â strwythur y bydd Word yn ei adnabod.

Defnyddir y swyddogaeth ‘**Arddulliau/Styles’** i ddiffinio statws gwahanol rannau dogfen. Mae hyn yn creu dogfen strwythuredig sydd â’i phenawdau a’i thestun arferol wedi eu diffinio’n glir. Dyma fanteision dogfen sydd â strwythur clir:

* Mae’n bosibl creu tablau cynnwys, mapiau dogfennau a hypergysylltiadau o fewn y ddogfen,
* Gellir trosi’r ddogfen i fformat arall,
* Gall meddalwedd darllen sgrin ddarllen y ddogfen,
* Bydd newidiadau a wneir i arddull pennawd yn cael eu rhoi ar waith ar gyfer pob pennawd o’r fath yn y ddogfen.

|  |  |
| --- | --- |
|  | Mae’r iconau ‘**Arddull/Style’** yn cael eu dangos ar y rhuban ‘**Cartref/Home’**. Mae’r arddulliau sy’n cael eu defnyddio amlaf yn cael eu dangos, a gellir gweld arddulliau ychwanegol drwy glicio’r saeth sy’n pwyntio tuag i lawr ar ochr dde’r opsiynau arddull. Pennir ffont, lliw a math pob ffont drwy’r thema sydd ar waith ar gyfer y ddogfen. Y thema ‘Office’ fydd hyn fel arfer oni bai ei bod wedi ei newid. |

DS: Wrth greu penawdau yn defnyddio arddulliau, sicrhewch fod hierarchaeth resymegol ar waith yn y penawdau, a bod pennawd 2 yn is-bennawd o bennawd 1.

# Defnyddio Arddulliau

|  |  |
| --- | --- |
| Ystyrir testun yn awtomatig gan Word yn destun ‘Normal’. Wrth deipio testun ‘Normal’, bydd y blwch arddull ‘**Normal’** yn adran ‘**Arddulliau/Styles’** y rhuban ‘**Cartref/Home’** wedi ei uwcholeuo gan flwch melyn. |  |

I roi arddull ar waith ar destun, dewiswch y testun ac wedyn cliciwch yr arddull a ddymunwch o’r opsiynau ‘**Arddull/Style’**. Os nad yw’r math o arddull yn cael ei ddangos yn y brif ffenestr, cliciwch y saeth sy’n pwyntio tuag i lawr i ddangos yr holl fathau o arddulliau.

# Newid Fformat Arddull

Gall lliw, maint a math ffont i gyd gael eu newid i weddu at chwaeth bersonol.

|  |  |
| --- | --- |
| Cliciwch y math o bennawd neu destun a ddymunwch gydag ochr dde’r llygoden. Bydd hyn yn agor y fwydlen cyd-destun.  Dewiswch ‘**Addasu/Modify’**.  Bydd hyn yn agor y blwch dialog ‘**Addasu Arddull/Modify Style’**. |  |

|  |  |  |
| --- | --- | --- |
|  | Gellir defnyddio hyn i newid enw’r arddull. | |
| Defnyddir yr adran fformatio i newid math, maint a lliw’r arddull.  Gellir rhoi’r newid mewn arddull ar waith ar gyfer y ddogfen sydd ar agor neu i bob dogfen ar sail y templed presennol. | |  |

DS: pan fydd arddull yn cael ei haddasu, bydd y newidiadau’n cael eu rhoi ar waith i bob testun yn y ddogfen sy’n defnyddio’r arddull honno.